Le charme discret de la bourgeoisie

Le charme discret de la bourgeoisie (La diskreta ĉarmo de la burĝaro, 1972) estas franca filmo reĝisorita de la meksik-hispana kinisto Luis Buñuel. Kiel en multaj el la filmoj kiujn li faris, oni observeblas kelkaj scenoj kun karakteroj propraj de la superrealismo. Ĝi ricevis la Oskar-premion en 1972 al la Plej Bonkvalita Eksterlanda Filmo. Buñuel deziris fari la filmon en Hispanio, sed tio ne eblis pro la frankisma cenzuro. Konsiderata unu de la majstroverkoj de la tutmonda kino kaj unu de la plej laŭditaj de la kino de Buñuel. 

La filmo ricevis kelkajn premiojn, inter kiuj BAFTA, Oskar, Ora Globo kaj aliaj.

Intrigo

Altklasuloj maltrafas invititan vespermanĝon kaj alternative decidas iri al proksima restoracio, sed alia malfacilaĵo okazas, nome la posedanto de la restoracio estis mortinta. Ekde tiam okazas aliaj neatenditaĵoj, el kiuj kelkaj estas realaj kaj aliaj estas produkto de ilia imagopovo. La alternado inter realo kaj sonĝo produktas surprizojn en la intrigo, en kiuj intervenas aliaj roluloj kiel militistoj, episkopo, policanoj, gerilanoj kaj kamparanoj, ĉiuj interrompante la frustritajn klopodojn de la unua sesopo vespermanĝi kaj distriĝi pro la ĉarmo esti burĝaj. 

Geaktoraro kaj roluloj
 Fernando Rey: Rafael Dacosta
 Paul Frankeur: François Thévenot
 Delphine Seyrig: Simone Thévenot
 Bulle Ogier: Florence
 Jean-Pierre Cassel: Henri Sénéchal
 Stéphane Audran: Alice Sénéchal
 Julien Bertheau: la episkopo
 François Maistre: la komisaro
 Claude Piéplu: la kolonelo
 Michel Piccoli: la ministro de internaj aferoj
 Georges Douking: la ĝardenisto
 Robert Le Béal: la tajloro
 Bernard Musson: la servisto
 Muni (Marguerite Dupuy): la kamparanino
 Milena Vukotic: la bonulino

Kategorio:Francalingvaj filmoj
Kategorio:Francaj filmoj
Kategorio:Komediaj filmoj
Kategorio:Filmoj aperintaj en 1972
Kategorio:Oskar-premiitaj filmoj